Η **Γιόχαννα Σιγκουρδαρντόττιρ** (*Jóhanna Sigurðardóttir*, 4 Οκτωβρίου 1942-) είναι Ισλανδή πολιτικός που διετέλεσε πρωθυπουργός της Ισλανδίας από το 2009 ως το 2013.

Είναι μέλος του Αλθίνγκι από το 1978, επανεκλεγόμενη οκτώ συνεχείς φορές. Πριν γίνει πρωθυπουργός ήταν υπουργός Κοινωνικών Υποθέσεων και Κοινωνικής Ασφάλισης το 1987-1994 και 2007-2009. Έγινε η πρώτη γυναίκα πρωθυπουργός της Ισλανδίας την 1η Φεβρουαρίου 2009 καθώς και η πρώτη ανοιχτά ομοφυλόφιλη αρχηγός κυβέρνησης της σύγχρονης ιστορίας. Στις 27 Ιουνίου 2010, με την εφαρμογή του νόμου που καθιστά νόμιμο το γάμο μεταξύ ατόμων του ιδίου φύλου, η πολιτικός νυμφεύθηκε επίσημα με τη σύντροφό της, Γιονίνα Λεοσντότιρ. Τον Σεπτέμβριο του 2012, η Σιγκουρδαρντότιρ ανακοίνωσε την αποχώρησή της από την πολιτική..

Εκπαίδευση
----------

Η Γιόχανα γεννήθηκε στο Ρέυκιαβικ και σπούδασε στο Εμπορικό Κολλέγιο της Ισλανδίας, εμπορική σχολή που τη διαχειρίζεται το Εμπορικό επιμελητήριο. Αφού αποφοίτησε το 1960, εργάστηκε ως αεροσυνοδός στην Loftleiðir (προκάτοχος της Icelandair) και ως υπάλληλος γραφείου. Ήταν ενεργή στο συνδικαλιστικό κίνημα από νωρίς στην επαγγελματική της καριέρα. Ήταν πρόεδρος του Ισλανδικού Συνδέσμου Αεροσυνοδών το 1966 και 1969 καθώς και του Συμβουλίου Εμποροϋπαλλήλων από το 1976 ως το 1983.

Πολιτική καριέρα
----------------

Εκλέχθηκε στο Αλθίνγκι το 1978 με τη λίστα του Σοσιαλδημοκρατικού Κόμματος στην εκλογική περιφέρεια Ρέυκιαβικ. Είχε από νωρίς επιτυχία στη βουλευτική της καριέρα καθώς έγινε αντιπρόεδρος του Αλθίνγκι το 1979 και το 1983-84. Εκλέχθηκε αντιπρόεδρος του Σοσιαλδημοκρατικού Κόμματος το 1984, παραμένοντας στη θέση αυτή μέχρι το 1993. Ήταν Υπουργός Κοινωνικών Υποθέσεων σε τέσσερις διαφορετικές κυβερνήσεις από το 1987 ως το 1994.. Το 1993 αφού έχασε στην εκλογή αρχηγού έφυγε από το Σοσιαλδημοκρατικό Κόμμα για να σχηματίσει το νέο κόμμα *Þjóðvaki* (ελεύθερη μετάφραση: «Ξυπνώντας το Έθνος» ή «Εθνικό Κίνημα»). Τα δύο κόμματα επανενώθηκαν το 2000 για να σχηματίσουν την υφιστάμενη Σοσιαλδημοκρατική Συμμαχία. Η δήλωσή της του 1994 «*Minn tími mun koma!*» («Δεν ήρθε ακόμα η ώρα μου») αφού έχασε στην εκλογή αρχηγού, έχει γίνει παροιμιώδης στα Ισλανδικά.

Από το 1994 ως το 2003, η Γιόχανα ήταν ενεργό μέλος της αντιπολίτευσης στο Αλθίνγκι συμμετέχοντας σε πληθώρα κοινοβουλευτικών επιτροπών. Μετά τις βουλευτικές εκλογές του 2003, όπου κατέβηκε στη Νότια Εκλογική περιφέρεια του Ρέυκιαβικ (μετά τον χωρισμό της παλιάς περιφέρειας του Ρέικιαβικ), επανεκλέχτηκε αντιπρόεδρος του Αλθίνγκι. Στις βουλευτικές εκλογές του 2007, στις οποίες κατέβηκε στη βόρεια εκλογική περιφέρεια Ρέυκιαβικ, επέστρεψε στην κυβέρνηση η Σοσιαλδημοκρατική Συμμαχία σε συνεργασία με το Ανεξάρτητο Κόμμα και η Γιόχανα έγινε Υπουργός Κοινωνικών Υποθέσεων και Κοινωνικής Ασφάλισης.

### Πρωθυπουργία

Στις 26 Ιανουαρίου 2009, ο πρωθυπουργός της Ισλανδίας Γκέιρ Χάαρντε υπέβαλε την παραίτηση της κυβέρνησης συνασπισμού στον πρόεδρο της Ισλανδίας Όλαφουρ Ράγκναρ Γκρίμσον. Η παραίτηση ήταν αποτέλεσμα των διαδηλώσεων για τον χειρισμό της οικονομικής κρίσης από την κυβέρνηση· οι διαδηλώσεις συνεχίζονταν για 6 εβδομάδες και από τις 20 Ιανουαρίου είχαν ενταθεί.

Μετά από συνομιλίες με τους αρχηγούς των πέντε κομμάτων που εκπροσωπούνταν στο Αλθίνγκι, ο Πρόεδρος ζήτησε από τη Σοσιαλδημοκρατική Συμμαχία και το Αριστερό-Πράσινο Κίνημα να σχηματίσουν κυβέρνηση και να προετοιμάσουν τις εκλογές την άνοιξη.
Η Γιόχανα προτάθηκε για πρωθυπουργός της νέας κυβέρνησης, όχι μόνο εξαιτίας της δημοτικότητάς της αλλά και λόγω των καλών σχέσεών της με το Αριστερό-Πράσινο Κίνημα. Σε μια δημοσκόπηση της Capacent Gallup τον Δεκέμβριο του 2008 είχε 73% αποδοχή ως υπουργός, περισσότερο από κάθε άλλο μέλος της κυβέρνησης. Ήταν και η μόνη υπουργός που είχε βελτιώσει το ποσοστό αποδοχής της μέσα στο 2008. 

### Εκλογικός θρίαμβος 2009

Οι πρόωρες εκλογές διεξήχθησαν στις 25 Απριλίου του 2009. Το Σοσιαλδημοκρατικό Κόμμα, το οποίο είναι υπέρ της ένταξης στην ΕΕ, κέρδισε 31,9% των ψήφων και ο εταίρος του στον συνασπισμό, Κίνημα Αριστερών Πρασίνων έλαβε 23,3%. Ήταν η πρώτη φορά που τα κεντροαριστερά κόμματα πέτυχαν τόσο μεγάλη εκλογική νίκη, με συνολικά 34 έδρες. Στις 10 Μαΐου του 2009 ανακοινώθηκε η συμφωνία για σχηματισμό κυβέρνησης, με τη Γιόχανα να παραμένει πρωθυπουργός. Αποχώρησε από την πρωθυπουργία το 2013 και τη διαδέχτηκε ο
Σίγκμουντουρ Νταβίντ Γκουνλάουγκσον.

Αναφορές
--------

1. ↑  Moody, Jonas (2009-01-30). «Iceland Picks the World's First Openly Gay PM». Περιοδικό Time. Αρχειοθετήθηκε από το πρωτότυπο στις 2010-05-19.. Ανακτήθηκε στις 2009-01-31.
2. ↑  «First gay PM for Iceland cabinet». BBC News. 1 Φεβρουαρίου 2009. Ανακτήθηκε στις 1 Φεβρουαρίου 2009.
3. ↑  «Παντρεύτηκε τη σύντροφό της η Ισλανδή πρωθυπουργός». Ελευθεροτυπία. 28 Ιουνίου 2010.
4. ↑  Reuters (27 Σεπτεμβρίου 2012). «Iceland's PM, its first female premier, says to quit politics» (HTML). *Reuters.com*. Thomson Reuters. Αρχειοθετήθηκε από το πρωτότυπο στις 13 Οκτωβρίου 2012. Ανακτήθηκε στις 13 Οκτωβρίου 2012.
5. 1 2  «Prime Minister of Iceland Jóhanna Sigurðardóttir». Prime Minister's Office. Ανακτήθηκε στις 2 Φεβρουαρίου 2009.
6. 1 2  «Jóhanna Sigurðardóttir». Secretariat of Althingi. Ανακτήθηκε στις 28 Ιανουαρίου 2009.
7. ↑  Peter Popham (2009-01-29), *World gets its first gay leader*, *The Independent*, ανακτήθηκε στις 2009-02-08
8. ↑  Valur Gunnarsson (2009-01-30), *Profile: Johanna Sigurdardottir*, *The Guardian*,
9. ↑   *Prime Minister Formally Tenders Government's Resignation*, Prime Minister's Office, 2009-01-26,
10. ↑   *Iceland's coalition government resigns*, Ministry of Foreign Affairs, 2009-01-26,
11. ↑   *New Icelandic government under negotiation*, IceNews, 2009-01-27, ανακτήθηκε στις 2009-02-08
12. ↑   *Sigurdardóttir Ready to Become Iceland's PM*, Iceland Review, 2009-01-27, ανακτήθηκε στις 2009-02-08
13. ↑  «Leftists take early lead in Iceland». Al Jazeera. 26 Απριλίου 2009.
14. ↑   *Kosningar*, mbl.is, ανακτήθηκε στις 2009-04-26  (Ισλανδικά)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιόχανα Σιγκουρδαρντότιρ** |

* Προσωπικό μπλόγκ (Ισλανδικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 308180631
* LCCN: n2014018937
* ISNI: 0000 0004 3073 1365
* GND: 105135756X

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Jóhanna Sigurðardóttir  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |